‘અથર્વવેદ તો આત્મા અને શરીરનું જોડાણ તૂટ્યા પછી આત્માની ગતિની અવધિ યાને સમય પણ બહુ જ નિશ્ચિતપણે દર્શાવે છે. એ મુજબ, શરીરનો ત્યાગ કર્યા પછી જીવ અર્થાત્ આત્મા પ્રથમ સાત દિવસ પોતાના પ્રિય સ્થાન કે પ્રિય વ્યક્તિની આસપાસ ઘૂમે છે. એ પછી પાંચ દિવસ પૃથ્વીથી પરલોક પોતાના મૂળ સ્થાન તરફ પ્રયાણ કરે છે. પરંતુ ક્યારેક કોઈ વસ્તુ, વ્યક્તિ, ઘટના કે સ્થળમાં જીવનો મોહ મૃત્યુ વખતે અતિશય તીવ્રપણે ચોંટેલો હોય તો એ મૂળસ્થાનમાં પ્રવેશ કરવાનું ટાળે છે. પરિણામે 12 દિવસ પછી આત્માના પ્રવેશ માટે ખૂલેલું મૂળસ્થાન બંધ થઈ જાય છે અને જીવ ભટકતો રહે છે. આવા જીવની અવગતિ થઈ હોવાનું અથર્વવેદ કહે છે.’